CELEX: C2005/193/51
Language: da
Date: 2005-08-06 00:00:00
Title: Sag T-196/05: Sag anlagt den 9. maj 2005 af Jean-François Vivier mod Kommissionen for De Europæiske Fællesskaber

6.8.2005   
            
            
               DA
            
            
               Den Europæiske Unions Tidende
            
            
               C 193/31
            
         Sag anlagt den 9. maj 2005 af Jean-François Vivier mod Kommissionen for De Europæiske Fællesskaber
   (Sag T-196/05)
   (2005/C 193/51)
   Processprog: fransk
   Ved De Europæiske Fællesskabers Ret i Første Instans er der den 9. maj 2005 anlagt sag mod Kommissionen for De Europæiske Fællesskaber af Jean-François Vivier, Le Petten (Nederlandene), ved avocats Sébastien Orlandi, Albert Coolen og Etienne Marchal, og med valgt adresse i Luxembourg.
   Sagsøgeren har nedlagt følgende påstande:
   
               1.
            
            
               Annullation af Kommissionens afgørelse om fastsættelse af sagsøgerens indplacering til lønklasse A*6.
            
         
               2.
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren blev af Kommissionen ansat som midlertidigt ansat i en stilling, hvis ansvarsniveau i stillingsopslaget var fastsat med henvisning til lønklasse A7-A4, hvilket ifølge den nye ordning svarer til lønklasse A*8-A*12. Sagsøgerens indplacering ved ansættelsen blev imidlertid fastsat til lønklasse A*6.
   Sagsøgeren har nedlagt påstand om annullation af sidstnævnte afgørelse, idet han har anført, at den strider imod artikel 9 i ansættelsesvilkårene for de øvrige ansatte, eftersom sagsøgeren er blevet ansat i en lønklasse, der er lavere end det ansvarsniveau, der er fastsat for stillingen. Sagsøgeren har desuden anført, at artikel 12 i vedtægtens bilag XIII, som Kommissionen har påberåbt for at begrunde sin afgørelse vedrørende indplaceringen, ikke finder anvendelse i hans tilfælde, eftersom han tiltrådte tjenesten efter den 30. april 2004.